Oficiālais Vēstnesis L 337 , 20/12/2001 Lpp. 0023 - 0024



Komisijas Regula (EK) Nr. 2495/2001 (2001. gada 19. decembris), ar kuru groza Padomes Regulu (EK) Nr. 2406/96, ar ko nosaka kopīgus tirdzniecības standartus atsevišķiem zivsaimniecības produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgus kopīgo organizāciju [1] un jo īpaši tās 2. panta 3. punktu, tā kā: (1) Ar Padomes Regulu (EK) Nr. 2406/96 [2], kurā jaunākie grozījumi izdarīti ar Regulu (EK) Nr. 2578/2000 [3], cita starpā tika ieviesta jauna izmēru kategoriju skala Clupea harengus sugas siļķēm; attiecībā uz reņģēm šajā skalā noteikts īpašs izmērs produkcijai, kas nozvejota un izkrauta uz ziemeļiem no 59° 30′, un vienots īpašs izmērs produkcijai, kas nozvejota un izkrauta uz dienvidiem no 59° 30′. (2) Tādu reņģu īpašais izmērs, kas nozvejotas un izkrautas uz ziemeļiem no 59° 30′, vairs neatbilst faktiskajām tirgus prasībām šajā jomā un būtu jānosaka lielāks izmēru kategoriju skaits. (3) Pēdējo 15 gadu laikā siļķu vidējā masa un garums Baltijas jūras centrālajā daļā faktiski ir ievērojami samazinājies; tāpēc centrālajā baseinā krājumus un nozveju veido galvenokārt ziemeļu tipa siļķes (mazs izmērs, bet lielāks vecums); Starptautiskā Baltijas jūras zvejniecības komisija (IBSFC) nav noteikusi reņģēm mazāko pieļaujamo izmēru. (4) Tādēļ būtu jāparedz šādu reņģu tirdzniecība, nosakot lielāku skaitu izmēru kategoriju. (5) Tādēļ būtu jāgroza izmēri, kas šobrīd ir spēkā Baltijas jūras ziemeļu daļā; šāds grozījums rada pārmaiņas Regulas (EK) Nr. 104/2000 2. panta 3. punktā noteiktajos kopīgajos tirdzniecības standartos. (6) Šajā regulā paredzētie pasākumi saskan ar Zivsaimniecības produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2406/96 II pielikumā noteiktās izmēru kategorijas, ko piemēro attiecībā uz reņģēm (Clupea harengus), kas nozvejotas un izkrautas uz ziemeļiem no 59° 30′, groza atbilstīgi šīs regulas pielikumam. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. decembrī Komisijas vārdā — Komisijas loceklis Franz Fischler [1] OV L 17, 21.1.2000., 22. lpp. [2] OV L 334, 23.12.1996., 1. lpp. [3] OV L 298, 25.11.2000., 1. lpp. -------------------------------------------------- PIELIKUMS MASAS SKALA | Mazākie pieļaujamie izmēri, kas jāievēro apstākļos, kuri izklāstīti 7. pantā minētajās regulās | Suga | Lielums | Kg/zivs | Zivju skaits/kg | Reģions | Ģeogrāfiskais apgabals | Mazākais pieļaujamais izmērs | Siļķes (Clupea harengus) | 1 | 0,250 un vairāk | 4 vai mazāk | 1 | ICES Vb (EK zona) | 20 cm | 2 | no 0,125 līdz 0,250 | no 5 līdz 8 | 2 | a) | 20 cm | 3 | no 0,085 līdz 0,125 | no 9 līdz 11 | | b) | 18 cm | 4.a) | no 0,050 līdz 0,085 | no 12 līdz 20 | 3 | | 20 cm | Reņģes, kas nozvejotas un izkrautas uz dienvidiem no 59° 30' | 4.b) | no 0,036 līdz 0,085 | 12 līdz 27 | | | | Reņģes, kas nozvejotas un izkrautas uz ziemeļiem no 59° 30' | 4.c) | no 0,057 līdz 0,085 | no 12 līdz 17 | | | | 5 | no 0,031 līdz 0,057 | no 18 līdz 32 | | | | 6 | no 0,023 līdz 0,031 | no 33 līdz 44 | | | | --------------------------------------------------